**Tirane me 18.07.2025**

***Ftesë për Ofertë***

**Objekti:** Kontraktimi i nje eksperti / kompanie per ofrimin e Trajnimit **“Public Speaching (Arti i të Folurit në Publik)”.**

1. **Organizata SOS Fshatrat e Femijeve, Shqiperi**

SOS Fshatrat e Fëmijëve Shqipëri është një organizatë sociale, jopolitike dhe jofetare, e përkushtuar në ofrimin e kujdesit afatgjatë me bazë familjare për fëmijët që kanë humbur kujdesin prindëror ose që, për arsye të ndryshme, nuk mund të jetojnë me prindërit e tyre.

Krahas kujdesit alternativ, organizata mbështet edhe fëmijët dhe familjet në nevojë përmes programeve të zhvillimit dhe fuqizimit, të cilat synojnë parandalimin e ndarjes së fëmijëve nga familjet dhe forcimin e kapaciteteve të tyre për një të ardhme të qëndrueshme.

Organizata është e përkushtuar në mënyrë të vazhdueshme ndaj zhvillimit profesional të stafit të saj, duke investuar në ngritjen e kapaciteteve individuale dhe institucionale. Kjo përqasje synon fuqizimin e stafit për të përmbushur me efektivitet detyrat e tyre dhe në arritjen e objektivave strategjike. Në këtë kontekst, **trajnimi (1 - 2 ditor)** “**mbi artin e të folurit në publik”** përbën një ndërhyrje të rëndësishme për të forcuar kompetencat e komunikimit strategjik dhe prezantimit efektiv të ideve — aftësi thelbësore për rolet drejtuese.

1. **Qellimi i Trajnimit**

**Trajnimi** synon zhvillimin e mëtejshëm të aftësive të të folurit në publik të stafit menaxherial, me fokus në rritjen e ndikimit të prezantimeve, fuqizimit te komunikimit efektiv dhe forcimin e vetëbesimit gjatë adresimit në public. Përmes këtij trajnimi, pjesëmarrësit do të aftësohen të artikulojnë mesazhe në mënyrë të qartë, bindëse dhe të strukturuar, të përshtatura sipas llojit të audiences dhe në përputhje me përgjegjësitë profesionale që kanë.

**Trajnimi të duhet të sigurojë:**

* Njohuri të avancuara mbi parimet dhe strukturën e një prezantimi të efektshëm dhe të ndikueshëm;
* Fuqizimin e vetëbesimit në situata të të folurit në publik, përmes qasjeve praktike dhe reflektuese;
* Teknikat për menaxhimin e emocioneve dhe ankthit përpara dhe gjatë prezantimit, me qëllim ruajtjen e qetësisë dhe qartësisë në komunikim;
* Përmirësimin e përdorimit të gjuhës trupore, mimikës dhe intonacionit në funksion të përçimit efektiv të mesazhit;
* Aftësi për të ndërtuar dhe përdorur në mënyrë strategjike mjete vizuale mbështetëse (inovatore), në funksion të përmbajtjes dhe audiencës;
* Ushtrime praktike dhe dhënie feedback-u individual, të strukturuar dhe konstruktiv, me qëllim zhvillimin e mëtejshëm të aftësive të prezantimit.

**Përgjegjësitë e trajnerit:**

* Hartimi dhe strukturimi i programit të trajnimit, duke përfshirë përmbajtjen tematike, metodologjinë e përdorur, si dhe përgatitjen e të gjitha materialeve mbështetëse, në format elektronik dhe fizik;
* Përgatitja e pre dhe post-test dhe aplikimi tyre me grupet pjesmarrëse
* Përgatitja e raportit të trajnimit i cili duhet të përmbajë informacion të përmbledhur dhe të dokumentuar për trajnimin e zhvilluar, duke përfshirë informacionin për progresin e arritur nga pjesëmarrësit duke analizuar formularët para dhe pas vlerësimit; dhënia e rekomandimeve konkrete mbi nevojat për zhvillim të mëtejshëm të stafit;
* Dorëzimin e të gjithë materialeve të përdorura gjatë trajnimit në format softcopy dhe hardcopy.
1. **Kriteret :**
* Eksperiencë profesionale prej të paktën 5 vitesh në projektimin dhe ofrimin e trajnimeve në fushën e Public Speaking, komunikimit professional, etj;
* Preferohet eksperiencë e mëparshme në punë me grupe drejtuesish dhe staf menaxherial të nivelit të lartë;
* Aftësi të shkëlqyera komunikimi, prezantimi dhe udhëheqjeje të grupeve;
1. **Dokumentet që duhen dorëzuar:**
* **Për subjektet me NIPT: (te pajisur me fature tatimore) :**
* CV e kompanisë dhe e ekspertit/ekspertëve;
* Letër interesi
* Metodologjia e trajnimit;
* Oferta financiare në Lekë me TVSH;
* Kopje e NIPT-it;
* Kopje e Ekstraktit Historik nga QKR, jo më i vjetër se 1 muaj.
* ***Oferta duhet te jete e vlefshme jo me pak se dy muaj kalendarike nga momenti i aplikimit.***
* **Për ekspertët individualë:**
* CV në gjuhën shqipe;
* Letër interesi
* Metodologjia e trajnimit
* Propozimi financiar dhe i nënshkruar sipas Formularit te Ofertes bashkangjitur kesaj Ftese per Oferte. Ju duhet të propozoni tarifën tuaj ditore në shumën bruto, e cila do të përllogaritet me numrin e ditëve të punës për të përcaktuar shumën totale të kontratës. Nga kjo shume do te mbahen dhe paguhen detyrimet ne baze te Legjislacionit ne fuqi te Shtetit Shqiptar..

**- *Norma e tarifes ditore bruto duhet te jete ne monedhen Lek.***

***- Oferta duhet te jete e vlefshme jo me pak se dy muaj kalendarikw nga momenti i aplikimit.***

1. **Skema e pageses**

Pagesa do të kryhet pas përfundimit të trajnimit dhe dorëzimit të raportit final, të miratuar nga SOS Fshatrat e Fëmijëve Shqipëri. Pagesa do të realizohet përmes transfertës bankare sipas detajeve te percaktuara ne kontratë.

1. **Afati i dorëzimit të ofertave:**

Afati per dorezimin e propozimit eshte **08.08.2025.** Dokumentet të dërgohen në adresën e e-mailit: **info@soskd.org.al**

*[Shtojcë për t’u plotësuar nga Ofertuesi]*

**FORMULARI I OFERTËS**

Emri i Ofertuesit/ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Për: SOS Fshatrat e Fëmijëve Shqipëri

**Procedura e prokurimit:** “Kontraktimi i një eksperti/kompanie për trajnimin e Stafit Menaxherial të SOS Fshatrat e Femijeve, Shqiperi me temën “Public Speaking – Arti i të folurit në Publik”

Tarifa Ditore Bruto: ………………………………Lek

Numri total i diteve te trajnimit: …………………………Dite

Tarifa Totale Bruto: ………………………………. Lek

**Konfirmoj se tarifa ditore e vendosur eshte ne vleren bruto dhe perfshin te gjithe**

**detyrimet per tu mbajtur dhe paguar ne baze te Legjislacionit ne fuqi te Shtetit Shqiptar.**

Oferta eshte e vlefshme per minimumi \_\_\_\_\_\_\_\_\_ (dite)

Nënshkrimi/ vula e ofertuesit \_\_\_\_\_\_\_\_\_\_\_\_\_\_\_\_\_\_\_\_\_\_\_\_.